Video Venezuela 1975. aastal loodud muusikaharidusprogrammist El Sistema
**Venezuela** (mööndav *Venetsueela*) on riik Lõuna-Ameerikas. See piirneb põhjas Kariibi merega, kirdes Atlandi ookeaniga, läänes Colombiaga, lõunas Brasiiliaga ja idas Guyanaga.

Demograafia
-----------

Venezuela on üks Ladina-Ameerika enim linnastunud riike; valdav enamus venezuelalasi elab põhjapoolsetes linnades, eriti pealinnas Caracases, mis on ühtlasi ka suurim linn. Umbes 93% elanikkonnast elab Põhja-Venezuela linnapiirkondades; 73% elab rannikust vähem kui 100 kilomeetri (62 miili) kaugusel. Kuigi peaaegu pool Venezuela maismaast asub Orinocost lõuna pool, elab seal vaid 5% venezuelalastest. Suurim ja tähtsaim linn Orinocost lõuna pool on Ciudad Guayana, mis on rahvaarvult kuues linnastu. Teised suuremad linnad on Barquisimeto, Valencia, Maracay, Maracaibo, Barcelona-Puerto La Cruz, Mérida ja San Cristóbal.

Lipp
----

Venezuela lipp on kollasest, sinisest ja punasest väljast koosnev horisontaalne trikoloor. Lipu sinisele värviväljale on lisatud kaheksa valget viisnurkset tähte.

Lipu kollane sümboliseerib riigi rikkust ja uusi võimalusi. Sinine sümboliseerib vaprust ja Atlandi ookeani. Punane sümboliseerib iseseisvusvõitluse verevalamist Hispaania koloniaalaja vastu. Kaheksa tähte tähistavad Venezuela kaheksat provintsi.

Vapp
----

Kollase, sinise ja punase värvi horisontaalne kolmikvärv koos riigivapi kollase lindiga ülemisel serval ja kaheksa valge viisnurkse tähega poolkaar, mille keskel on sinine riba.

Rahvastik
---------

Venezuelas elab 2020. aasta andmetel 33 172 327 inimest. 

Tunnis sünnib Venezuelas 68 ja sureb 16 inimest. 

Rahvastiku aastane juurdekasv on +1,7% ehk Venezuela rahvaarv on kasvav.

Suurima osa Venezuela elanikkonnast moodustavad 16–64-aastased naised. Kõige vähem elab Venezuelas üle 65-aastasi mehi.

Venezuela on suure vanemaealiste osatähtsusega riik, sest vanemad mehed ja naised moodustavad suurima osa rahvaarvust.

Venezuela on jõudnud demograafilise arengu 5. etappi, sest keskmine oodatav eluiga on kõrge.

Hispaania keel on Venezuela ametlik keel. Ameerika põliskeeltel on nende piirkonnas ka ametlik staatus, isegi kui enamik neist on praegu ohustatud. Wayuu, pemoni keel ja Varao keel on Venezuelas enim räägitud Ameerika põliskeeled.

Majandus
--------

Riigi suurim majandusharu on naftatööstus. Naftamaardlad paiknevad Maracaibo järve ja Venezuela lahe all. Nafta ja naftatooted moodustavad 80% riigi ekspordituludest. Eksporditakse ka boksiiti, alumiiniumi, terast ja põllumajandussaadusi.

Tööealise elanikkonna rakendatus Venezuela põllumajanduses on 10%, tööstuses 59% ja teeninduses 49%.

Töötute osakaal Venezuelas on 14,6%.

Venezuelas on peamine sissetulekuallikas nafta (ligi 95% ekspordist on nafta). 

Osa Venezuela majandusest sõltub rahaülekannetest.

Turism
------

Venezuela ei ole tuntud turismiriik, sest turismi osakaal moodustab tervest majanduslikust sissetulekust vaid 9,4%. Kui 2017. aastal külastas Venezuelat 429 tuhat turisti, siis sellele eelnenud aastal 681 tuhat. 

Turismi arengu eeldused Venezuelas on aastaringne soe ja kuiv kliima, ookean ja loodus.

Populaarsemad külastuskohad Venezuelas on Angel Falls, Los Llanos, Los Roques, Choroni, Merida Cable Car, Mount Moraima ja Isla Margarita.

Venezuelas on umbes 105 kaitseala, mis katavad umbes 26% riigi mandri-, mere- ja saarepinnast.

Haldusjaotus
------------

 *Pikemalt artiklis Osariik (Venezuela)*
Venezuela jaguneb 23 osariigiks, 1 liiduringkonnaks ja liidusõltkondadeks.

Venezuela 1. järgu haldusüksused

|  |  |  |
| --- | --- | --- |
| * Amazonase osariik
* Anzoátegui osariik
* Apure osariik
* Aragua osariik
* Barinase osariik
* Bolívari osariik
* Carabobo osariik
* Cojedese osariik
* Delta Amacuro osariik
* Falcóni osariik
* Guárico osariik
* Lara osariik
* Liidusõltkonnad
 | * Mérida osariik
* Miranda osariik
* Monagase osariik
* Nueva Esparta osariik
* Pealinnaringkond
* Portuguesa osariik
* Sucre osariik
* Zulia osariik
* Táchira osariik
* Trujillo osariik
* Vargase osariik
* Yaracuy osariik
 |  |

Ajalugu
-------

### Iseseisvumine

Seni Hispaania koloonia olnud Venetsueela kuulutas end esimest korda iseseisvaks 1811. aastal. Algas Venezuela iseseisvussõda. Suveräänsus saavutati pärast võidukat Carabobo lahingut 1821. aastal ning kindlustati võiduga Maracaibo lahingus 1823. aastal.

Kuni 1830. aastani oli Venezuela Gran Colombia riigi osa.

### Tänapäev

Venezuelas on aastaid kestnud poliitiline ja majanduskriis presidentide Chaveze ja Maduro sotsialistlike eksperimentide tõttu. 90% rahvast elab vaesuses, alatoitumus on üldlevinud, kaubandust iseloomustab tänapäeval defitsiit kõigest esmavajalikkust.

Vaata ka
--------

|  |  |
| --- | --- |
|  | Tsitaadid Vikitsitaatides: **Venezuela** |

* Venezuela jalgpallikoondis
* Hiina Vabariigi ja Venezuela suhted
* Santa Rosa de la Eminencia

Viited
------

1. ↑
2. ↑  World Population Prospects
3. ↑  Maailmapanga andmebaas, vaadatud 21.10.2018.
4. ↑  Maailmapanga andmebaas, vaadatud 27.05.2019.
5. ↑  "Coastal and Marine Ecosystems—Venezuela" (PDF). *EarthTrends Country Profiles*. World Resources Institute. 2003. Originaali (PDF) arhiivikoopia seisuga 18. märts 2007. Vaadatud 10. märtsil 2007.
6. ↑  Lipuvabrik OÜ. "Venezuela Lipp". *Lipuvabrik.ee*. Vaadatud 16.04.2020.
7. ↑  "Venezuela Forecast: Unemployment Rate". *ceicdata.com*. Vaadatud 116.04.2020. `{{netiviide}}`: kontrolli kuupäeva väärtust: `|vaadatud=` (juhend)
8. ↑  Pille Ivask (13. veebruas 2019). "Uus juht lubab Venezuela kriisist välja tirida". *ärimees.ee*. Vaadatud 16.04.2020. `{{netiviide}}`: kontrolli kuupäeva väärtust: `|aeg=` (juhend)
9. ↑  "Economic impact research" (PDF). *wttc.org*. Vaadatud 16.04.2020.[*alaline kõdulink*]
10. ↑  Lana Law. "10 Top-Rated Tourist Attractions in Venezuela". *planetware.com*. Vaadatud 16.04.2020.

Ameerika maad

**Iseseisvad riigid:** Ameerika Ühendriigid | Antigua ja Barbuda | Argentina | Bahama | Barbados | Belize | Boliivia | Brasiilia | Colombia | Costa Rica | Dominica | Dominikaani Vabariik (Quisqueya) | Ecuador | El Salvador | Grenada | Guatemala | Guyana | Haiti | Honduras | Jamaica | Kanada | Kuuba | Mehhiko | Nicaragua | Panama | Paraguay | Peruu | Saint Kitts ja Nevis | Saint Lucia | Saint Vincent ja Grenadiinid | Suriname | Trinidad ja Tobago | Tšiili | Uruguay | Venezuela  

 **Sõltuvad alad:** Anguilla | Aruba | Bermuda | Bonaire | Briti Neitsisaared | Curaçao | Falklandi saared | Gröönimaa | Guadeloupe | Kaimanisaared | Lõuna-Georgia ja Lõuna-Sandwichi saared | Martinique | Montserrat | Navassa | Prantsuse Guajaana | Puerto Rico | Saba | Saint-Barthélemy | Saint-Martin | Saint-Pierre ja Miquelon | Sint-Eustatius | Sint Maarten | Turks ja Caicos | USA Neitsisaared

 Aafrika maad | Aasia maad | Austraalia ja Okeaania maad | **Ameerika maad** | Euroopa maad